Rosebud Tea Sense Asia 0 tasting notes
Dang ky bong88 drank Tea Gift Set of 4 Teas . Ho Chi Minh . by Sense Asia Sepatjhe sa kgauta | Nal'ibali
Home | Story Library | Multilingual stories | Sepatjhe sa kgauta
Sepatjhe sa kgauta
Ka Phumlani Mavimbela
This story is also available in: English / isiZulu / Afrikaans / isiXhosa / Sepedi
Ka tsatsi le leng hoseng monna ya hlokang lehae a tsoha. O ne a qetile bosiu bo fetileng a kopa dijo bathong, empa ho ne ho se motho ya mo hauhetseng. Mala a hae a ne a korotla ka lebaka la ho lapa haholo. Ka hobane o ne a shwele ke tlala, a tsamaya hara mmaraka wa motse a ntse a kopa barekisi dijo tsa bona tse setseng.
“Ke a kopa hle … ke a kopa … E se e le matsatsi a mabedi jwale ke eso je letho. Ke kopa le fe monna ya se nang lehae ya futsanehileng masalla a lona a dijo,” a kopa jwalo.
Empa batho ba bangata ba iketsa eka ha ba mmone.
Ba neng ba mmona, ba mo lahlella ditholwana tse bodileng mme ba mmitsa ka mabitso a mabe a kang “tadi ya seterateng” le “ntja e ditshila”.
Kamora diteko tse ngata le dithohako tse ngata, monna eo a etsa qeto ya ho ya batla dijo moqomong wa matlakala o haufi, a tshepile hore a ka fumana dijo teng.
Ha a ntse a batla dijo ka hara dithotobolo tsa matlakala, hanghang a bona sepatjhe se senyane sa letlalo se neng se fasitswe hodimo ka kgwele.
A se phahamisa mme a se bula. Se ne se tletse dikhoine tsa kgauta! Ka pelo e tletseng thabo, a bala letlotlo la hae.
“Nngwe, pedi, tharo … lekgolo la dikhoine tsa kgauta!” a rialo ha a qetile ho di bala. “Tsena di tla mphepa bophelo ba ka bohle.”
Yare ha monna eo a mathela mmarakeng a tatetse ho ya ja ho fihlela a kgora, a utlwa morekisi e mong a hoeleditse,
“Mamelang mona kaofela! Ke lahlehetswe ke sepatjhe sa ka sa dikhoine tsa kgauta mme ke tla putsa motho ofe kapa ofe ya ka se tlisang ho nna!”
Monna ya hlokang lehae o ne a ena le pelo e ntle mme a utlwa a hauhela morekisi. Yaba o etsa qeto ya ho etsa ntho e nepahetseng.
“Na ke sona sepatjhe se o lahlehetseng see?” a botsa, a phahamiseditse hodimo sepatjhe seo a se fumaneng.
“Jowee, o se fumane!” ha rialo morekisi a nka sepatjhe mme a bala dikhoine tsa kgauta tse ka hare.
Monna ya se nang lehae a ema sebakanyana mme yaba o botsa ka tlhompho, “Monghadi, o ile wa bua ho hong ka moputso?”
“Moputso?” ha omana morekisi. “Hobaneng ke lokela ho o fa moputso? O se o utswitse tse ding tsa dikhoine!”
“Ha ke a nka letho ka sepatjheng seno. Ke a o kopa, na o ka mpha moputso oo o o tshepisitseng?” ha botsa monna ya se nang lehae.
“Sepatjhe se ntahlehetseng se ne se ena le dikhoine tsa kgauta tse makgolo a mabedi ka hare.
Jwale se se se ena le dikhoine tse lekgolo feela. O se o utswitse tse ngata ho feta moputso oo ke neng ke tla o fa ona,” ha rialo morekisi ka kgalefo.
“Ke a kopa, monghadi, ha ke a utswa letho,” ha hlalosa monna ya se nang lehae. “Dikhoine kaofela di ka mono ka sepatjheng, jwalo feela kaha ke di fumane.”
“Tsamaya, pele ke o bitsetsa balebedi ba morena ba tlo o tshwara,” ha omana morekisi.
“Leha ke shebahala ke se letho ho wena, empa ke monna ya tshepahalang,” ha rialo monna ya se nang lehae.
“Bitsa balebedi bao mme ke tla ipaka ka pele ho morena.”
Kahoo, morekisi a bitsa balebedi. Yaba morekisi o ba sala morao le monna ya se nang lehae ho ya ho morena.
“Nka etsang ho le thusa lona ba babedi?” ha botsa morena ha morekisi le monna ya se nang lehae ba ema ka pela hae.
Morekisi ke yena ya ileng a bua pele. O ile a bolella morena lehlakore la hae la ditaba.
A hlalosa hore ho ne ho ena le dikhoine tse kae tsa kgauta ka hara sepatjhe se lahlehileng le kamoo monna ya se nang lehae a utswitseng halofo ya tsona ka teng.
Morena o ile a mamela morekisi, yaba o fetohela ka ho monna ya se nang lehae a botsa, “Wena o reng ha o ipuella?”
“Morena’ka, ke fumane sepatjhe seno thotobolong ya matlakala mme se ne se ena le dikhoine tsa kgauta tse lekgolo feela,” ha rialo monna ya se nang lehae a inamisitse hlooho ha a bua. “Eo ke yona nnete.”
Morena a nahana nakwana e itseng mme yaba o re, “Morekisi, na ke nepile? O re sepatjhe sa hao se ne se ena le dikhoine tsa kgauta tse makgolo a mabedi?”
“Ee, morena’ka,” ha araba morekisi.
“Ke a bona,” ha rialo morena a pholla ditedu tsa hae tse telele.
“O a bona, ke kgolwa hore lona ka bobedi le ka rarolla taba ena ha bobebe! Morekisi, o itse sepatjhe se o lahlehetseng se ne se ena le dikhoine tse makgolo a mabedi.
Eo ke kgauta e ngata haholo hore o ka nna wa tsamaya ka yona hohle ka sepatjheng se senyane tjena.
Empa sepatjhe seo monna enwa ya se nang lehae a se thotseng se ne se ena le dikhoine tsa kgauta tse lekgolo feela ka hare.
Seo se bolela hore sena ha se sepatjhe se o lahlehetseng. Ke o laela hore o fe monna ya se nang lehae sepatjhe seo hanghang.”
Mme kahoo, morekisi a hloka seo a ka se etsang ntle le ho fa monna ya se nang lehae sepatjhe seo.
Ka lebaka la ho tshepahala ha monna ya se nang lehae, a fumana moputso mme a phela ha monate ka nako e telele, a ena le dijo tse ngata tseo a di jang kamehla.